Document ID: 31994R2930

KOMISSION ASETUS (EY) N:o 2930/94,
annettu 1 päivänä joulukuuta 1994,
muna- ja siipikarjanliha-alojen tuotteita koskevan Kanariansaarten hankintatuen vahvistamisesta osana neuvoston asetuksen (ETY) N:o 1601/92 2 4 artiklassa säädettyä järjestelmää
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kun se on viimeksi muutettuna komission asetuksella (ETY) N:o 1974/93(2), ja erityisesti sen 3 artiklan 4 kohdan ja sen 4 artiklan 4 kohdan,
sekä katsoo, että
Kanariansaarten arvioidun hankintataseen vahvistamisesta neuvoston asetuksen (ETY) N:o 1601/92(3) 2 5 artiklassa säädettyyn erityiseen järjestelmään kuuluvien maataloustuotteiden osalta 28 päivänä marraskuuta 1994 annetun komission asetuksen (EY) N:o 2883/94 liitteessä III vahvistetaan 1 päivästä heinäkuuta 1994 30 päivään kesäkuuta 1995 väliselle ajanjaksolle muna- ja siipikarjanlihatuotteiden määrät, joihin sovelletaan hankintajärjestelmää joko tuontitullin poistamisen tai myönnetyn tuen muodossa, sekä yhteisöstä peräisin olevan jalostusmateriaalin se määrä, jolle myönnetään tukea saariston tuotantomahdollisuuksien kehittämistarkoituksessa asetuksen (ETY) N:o 1601/92 4 artiklan mukaisesti,
on suotavaa vahvistaa edellä tarkoitettujen tukien määrät ottaen huomioon erityisesti hankintakustannukset maailmanmarkkinoilta, saarten maantieteellisestä sijainnista johtuvat olosuhteet ja kyseisten eläinten tai tuotteiden kolmansiin maihin viennissä käytettävät perushinnat,
Kanariansaarten tiettyjen maataloustuotteiden erityisen hankintajärjestelmän soveltamista koskevista yhteisistä yksityiskohtaisista säännöistä säädetään komission asetuksessa (EY) N:o 2790/94(4), sellaisena kuin se on muutettuna asetuksella (EY) N:o 2883/94; mainitussa asetuksessa säädetään uusista todistusten myöntämisen ja kelpoisuusajan hoitamisen sekä erityisjärjestelmän rajoissa tapahtuvan kaupallisen toiminnan valvonnan ja seurannan yksityiskohtaisista säännöistä; näillä säännöksillä korvataan komis- sion asetuksessa (ETY) N:o 1695/92(5), sellaisena kun se on muutettuna asetuksella (ETY) N:o 2596/93(6), annetut yksityiskohtaiset säännöt, ja niitä sovelletaan markkinoiden eri osa-alueilla 1 päivästä joulukuuta 1994,
näin ollen olisi kumottava samasta päivästä alkaen Kanariansaarten erityisen muna- ja siipikarjanlihatuotteiden hankintajärjestelmän soveltamista koskevista yksityiskohtaisista säännöistä 30 päivänä kesäkuuta 1992 annettu komission asetus (ETY) N:o 1729/92(7), sellaisena kuin se on viimeksi muutettuna asetuksella (EY) N:o 2487/94(8),
tämän asetuksen säännökset tulevat voimaan samana päivänä kuin asetukset yhteisistä yksityiskohtaisista säännöistä järjestelmän soveltamiseksi sekä hankintataseesta, ja
munia ja siipikarjanlihaa käsittelevä hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Asetuksen (ETY) N:o 1601/92 3 artiklan 2 kohdan soveltamiseksi asetuksessa (EY) N:o 2883/94 laaditun hankintataseen mukaiset, yhteisön markkinoilta peräisin olevien muna- ja siipikarjanlihatuotteiden määrät vahvistetaan liitteessä I.
Tuotteet, joille tukea myönnetään, osoitetaan asetuksessa (ETY) N:o 3846/87(9) säädetyn ja erityisesti liitteessä olevien 8 ja 9 osaston mukaisesti.
2 artikla
Asetuksen (ETY) N:o 1601/92 4 artiklan 1 kohdassa säädetty tuki Kanariansaarille yhteisöstä peräisin olevan jalostusmateriaalin hankinnalle asetuksessa (EY) N:o 2883/94 laaditun hankintataseen mukaisesti vahvistetaan liitteessä II.
3 artikla
Sovelletaan asetuksen (EY) N:o 2790/94 säännöksiä.
4 artikla
Kumotaan asetus (ETY) N:o 1729/92.
5 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä joulukuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä joulukuuta 1994.

Labels: 17
19
3
6
18